ai4bharat/Pralekha huggingface dataset:
రసాయనాలు, ఎరువుల మంత్రిత్వ శాఖ
కొవిడ్పై పోరాటంలో కేరళ ప్రభుత్వానికి "ఫెర్టిలైజర్స్ అండ్ కెమికల్స్ ట్రావన్కోర్ లిమిటెడ్"  మద్దతు
కేంద్ర రసాయనాలు, ఎరువుల మంత్రిత్వ శాఖ ఆధ్వర్యంలో పనిచేసే "ఫెర్టిలైజర్స్ అండ్ కెమికల్స్ ట్రావన్కోర్ లిమిటెడ్" , కొవిడ్పై పోరాటంలో కేరళ ప్రభుత్వానికి మద్దతుగా నిలిచింది. ఎలోర్లోని తన ప్రధాన ఆడిటోరియం, ఎం.కె.కె. నాయర్ హాల్లో "కొవిడ్ ఫస్ట్- లైన్ ట్రీట్మెంట్ సెంటర్"  ఏర్పాటు చేసేందుకు మునిసిపాలిటీకి కేటాయించింది. ఇక్కడ 100 పడకలు ఏర్పాటు చేశారు. సామాజిక బాధ్యతలో భాగంగా మంచాలు, పరుపులు, దుప్పట్లను కూడా ఫ్యాక్ట్ అందించింది.
ఎం.కె.కె.నాయర్ హాల్లో జరిగిన కార్యక్రమంలో, ఎలోర్ మునిసిపల్ ఛైర్ పర్సన్ శ్రీమతి సి.పి.ఉషకు ఈ సామగ్రిని ఫ్యాక్ట్ సీఎండీ కిషోర్ రుంగ్తా అందజేశారు. ఈ కార్యక్రమంలో మునిసిపాలిటీ, ఫ్యాక్ట్ సీనియర్ అధికారులు పాల్గొన్నారు.
రసాయనాలు, ఎరువుల మంత్రిత్వ శాఖ
'ఫార్మస్యూటికల్స్, వైద్య పరికరాల రంగంలో అవకాశాలు, భాగస్వామ్యాలు' పై 2021 అక్టోబర్ 27వ తేదీన ఇన్వెస్టర్ సమ్మిట్ లో ప్రసంగించనున్న డాక్టర్ మన్సుఖ్ మాండవీయ
ఫార్మస్యూటికల్స్ విభాగం ఇన్వెస్ట్ ఇండియాతో కలిసి ఇన్వెస్టర్ సమ్మిట్ నిర్వహణ
వైద్య పరికరాల రంగం ప్రస్తుతం ఉన్న 11 బిలియన్ల యుఎస్ డాలర్ల నుండి వచ్చే కొన్ని సంవత్సరాలలో 50 బిలియన్ల యుఎస్ డాలర్లకు వృద్ధి చెందుతుంది
వైద్య పరికరాలకు సంబంధించి పిఎల్ఐ పథకం కింద ఇప్పటికే 13 కంపెనీల ఎంపిక
ఫార్మస్యూటికల్స్, వైద్య పరికరాల రంగంలో ప్రపంచంలోనే భారత దేశం మరింత పటిష్టమైన స్థానానికి చేరుకోడానికి ఒక దార్శనికతతో ముందుకు అడుగులు వేస్తోంది. ఈ దిశగా పార్మాసిటీకాల్స్ డిపార్ట్మెంట్- ఇన్వెస్ట్ ఇండియా సంస్థ భాగస్వామ్యంతో ఈ నెల 27వ తేదీ ఉదయం 10 గంటల నుండి సాయంత్రం నాలుగున్నర వరకు ఇన్వెస్టర్ సమ్మిట్ ను నిర్వహించనున్నది. ఇది వీడియో కాన్ఫరెన్సింగ్ ద్వారా జరుగుతుంది.
ఫార్మస్యూటికల్స్, వైద్య పరికరాల రంగంలో అవకాశాలు, భాగస్వామ్యాలు అనే ఇతివృత్తంతో నిర్వహించే ఈ సదస్సు, వివిధ సాంకేతిక పరమైన అంశలు, భవిష్యత్ ప్రణాళికలపై సవివరంగా సమాలోచనలు జరిపే వేదిక కానున్నది.
ముఖ్యంగా ఈ సదస్సులో బయోఫార్మా అవకాశాలకు మరింత మార్గాన్ని సుగమం చేయడం, ప్రపంచంలోనే బయోఫార్మా హబ్ గా భారత్ ప్రతిష్ఠను మరింత ఇనుమడింపజేసేలా వివిధ సెషన్లు నిర్వహిస్తున్నారు. వీటితో పాటు, భారత వైద్య పరికరాల ఉత్పత్తికి జరిగిన పరిశోధన అభివృద్ధిలో విజయగాథలు, వాక్సిన్ తయారీ శక్తి సామర్థ్యాలను పెంచుకోవడంలో అనుసరించిన వ్యూహాలు, ఫార్మా, వైద్య పరికరాల ఉత్పత్తి రంగాల్లో అంకురా సంస్థల స్థాపన, ఆర్థిక సహాయం, పెట్టుబడులకు ఆస్కారం .... వంటి అంశాలపై కూలంకషంగా చర్చిస్తారు. ఉత్పత్తి ఆధారిత ప్రోత్సాహకాల  పథకం కింద మందుల తయారీ, వైద్యపరికరాల ఉత్పత్తి పెట్టుబడిదారులకు నియంత్రణ ప్రక్రియ మరింత వెసులుబాటులో ఉండే అంశాలు కూడా ఈ సదస్సులో చర్చకు రానున్నాయి.
బయో-ఫార్మస్యూటికల్స్, బయోలాజిక్స్, బయో-సిమిలర్స్, కణ-జన్యు చికిత్స ప్రక్రియ, వాక్సిన్ తయారీ సామర్థ్యాలని మరింత విస్తరించడం లో అవసరమైన ఉత్పత్తుల తయారీ లో వినూత్న ఆలోచనలపై కూడా సమాలోచనలు జరుగుతాయి. ఫార్మస్యూటికల్స్ కోసం రూ.15,000 కోట్ల వ్యయ అంచనాతో ప్రారంభించిన పిఎల్ఐ ఆకర్షణగా నిలిచింది. సుమారు 278 కంపెనీలు ఈ పథకం కింద తమ ప్రతిపాదనలు దాఖలు చేసాయి.
వైద్య పరికరాల రంగానికి సంబంధించి, ఈ సెషన్లలో భారతదేశం వైద్య పరికరాలకు అవకాశాలకు ఆలంబనగా ఎలా అభివృద్ధి చెందుతుందనే దానిపై చర్చలు జరుగుతాయి. వైద్య పరికరాల రంగం ఒక కొత్త అవకాశంగా ముందుకొచ్చింది. దాని ఆసరాగా పరిశ్రమలు వృద్ధి సాధించే అవకాశం ఉంది. ప్రస్తుత స్థాయి 11 బిలియన్ల అమెరికన్ డాలర్ల నుండి తదుపరి కొన్ని సంవత్సరాలలో 50 బిలియన్ల డాలర్ల పరిమాణం పెరుగుతుందని అంచనా. ఈ ఏడాది ప్రారంభంలో వైద్య పరికరాల కోసం పిఎల్ఐ పథకం కింద 13 కంపెనీలను ఎంపిక చేయడం జరిగింది, ఇది లక్ష్య పరికరాల దేశీయ తయారీని మెరుగుపరచడంలో వారి పెట్టుబడికి మద్దతునిస్తుంది.
ఈ సదస్సులో సెషన్లు అభివృద్ధి చెందుతున్న స్టార్ట్-అప్ పర్యావరణ వ్యవస్థ ఫైనాన్సింగ్ను కూడా చర్చిస్తాయి. పిఎల్ఐ పథకం కింద ఎంపిక చేసిన దరఖాస్తుదారులకు పెట్టుబడులను సజావుగా గ్రౌండింగ్ చేయడం గురించి సమగ్రమైన సౌకర్యాన్ని అందించడంపై చర్చ ఉంటుంది.
ప్రధాన మంత్రి కార్యాలయం
సరిహద్దు ప్రాంతాల గ్రామాల ను సందర్శించవలసిందంటూ యువత కు విజ్ఞప్తి చేసిన ప్రధాన మంత్రి
సరిహద్దు ప్రాంతాల గ్రామాల ను సందర్శించాలి అంటూ ప్రతి ఒక్కరి కి, మరీ ముఖ్యం గా భారతదేశం లోని యువతీ యువకులకు ప్రధాన మంత్రి శ్రీ నరేంద్ర మోదీ విజ్ఞప్తి చేశారు
ఇది వేరు వేరు సంస్కృతుల ను మన యువత కు పరిచయం చేస్తుందని, అంతేకాక వారికి అక్కడ నివసిస్తున్నవారి యొక్క ఆతిథ్యాన్ని అనుభవం లోకి తెచ్చుకొనే అవకాశాన్ని కూడా ఇస్తుందని శ్రీ నరేంద్ర మోదీ అన్నారు.
అమృత్ మహోత్సవ్ యొక్క ట్వీటర్ హేండల్ లోని కొన్ని ట్వీట్ లలో ఒడిశా లో యువతీ యువకులు ‘వైబ్రంట్ విలేజెస్ ప్రోగ్రామ్’ లో భాగం గా కిబిథూ మరియు తూతింగ్ గ్రామాల ను సందర్శిస్తున్నారని తెలియజేసింది.
వైబ్రంట్ విలేజెస్ ప్రోగ్రామ్ అనేది యువతీ యువకుల కు దేశ ఈశాన్య ప్రాంతం లోని ప్రజల జీవన శైలి, తెగలు, జానపద సంగీతం మరియు హస్తకళల ను గురించి తెలుసుకొని అక్కడి స్థానిక రుచుల ను ఆస్వాదించేందుకు, అక్కడి ప్రాకృతిక శోభ లో మైమరచేందుకు వీలు ను కల్సిస్తున్నది.
అమృత్ మహోత్సవ్ ట్వీట్ లకు ప్రధాన మంత్రి ప్రతిస్పందిస్తూ -
‘‘తప్పక గుర్తు పెట్టుకోదగ్గ అనుభవమే అయి ఉండి ఉంటుంది అని నేను తలుస్తాను. ఇతరులను సైతం మరీ ముఖ్యం గా భారతదేశం లోని యువతీ యువకులు సరిహద్దు ప్రాంతాలలోని గ్రామాల ను చుట్టిరావలసింది గా నేను కోరుతున్నాను. ఇది మన యువత కు వేరు వేరు సంస్కృతుల ను పరిచయం చేస్తుంది, అంతేకాకుండా వారికి అక్కడ నివసిస్తున్న ప్రజల యొక్క ఆతిథ్యాన్ని గురించి తెలుసుకొనేటటువంటి అవకాశాన్ని కూడా ఇస్తుంది.’’ అని పేర్కొన్నారు.
నూతన మరియు పునరుత్పాదక శక్తి మంత్రిత్వ శాఖ
పునరుత్పాదక వనరుల పెంపు, ఇంధన సామర్థ్యాన్ని ప్రోత్సహించడం మరియు బయోమాస్ & గ్రీన్ హైడ్రోజన్ వినియోగం ఇంధన పరివర్తనకు కీలకం:ఆర్కే సింగ్
2030 నాటికి ఉద్గార తీవ్రతను 45% తగ్గించే ప్రణాళికలో రాష్ట్ర ప్రభుత్వాల పాత్ర ముఖ్యమైనది: శ్రీ సింగ్
ఇంధన పరివర్తన కోసం రాష్ట్ర స్థాయి స్టీరింగ్ కమిటీలను ఏర్పాటు చేయాలని రాష్ట్రాల ముఖ్యమంత్రులు మరియు యుటిల లెఫ్టినెంట్ గవర్నర్లను శ్రీ ఆర్కే సింగ్ కోరారు
ప్రధాన కార్యదర్శుల అధ్యక్షతన కమిటీలు పని చేస్తాయి
ఇంధన పరివర్తన కోసం రాష్ట్ర స్థాయి స్టీరింగ్ కమిటీలను ఏర్పాటు చేయాలని అన్ని రాష్ట్రాల ముఖ్యమంత్రులు మరియు కేంద్ర పాలిత ప్రాంతాల లెఫ్టినెంట్ గవర్నర్లను కేంద్ర విద్యుత్ మరియు నవీన & పునరుత్పాదక ఇంధన శాఖ మంత్రి శ్రీ ఆర్.కె. సింగ్ కోరారు. ఈ స్టీరింగ్ కమిటీలు ఆయా రాష్ట్రాలు/కేంద్రపాలిత ప్రాంతాల ప్రధాన కార్యదర్శుల అధ్యక్షతన పని చేస్తాయి. విద్యుత్ మరియు నూతన మరియు పునరుత్పాదక ఇంధన శాఖలు, రవాణా, పరిశ్రమలు, గృహనిర్మాణం మరియు పట్టణ వ్యవహారాలు, వ్యవసాయం, గ్రామీణాభివృద్ధి మరియు పబ్లిక్ వర్క్స్ శాఖలు మొదలైన వాటి ప్రధాన కార్యదర్శులు ఈ కమిటీలలో సభ్యులుగా వ్యవహరిస్తారు. రాష్ట్రాలు మరియు కేంద్ర పాలిత ప్రాంతాలు కమిటీ ఆదేశం ప్రకారం ఇంధన పరివర్తన వార్షిక వ్యూహంపై పని చేస్తాయి.
అత్యంత మెరుగైన ఇంధన సమర్థవంతమైన మార్గంలో స్థిరమైన అభివృద్ధిపై నిర్దిష్ట లక్ష్యాలను చేరుకోవడంలో రాష్ట్రాలు/యుటిలు కీలక పాత్ర పోషిస్తాయని మంత్రి పునరుద్ఘాటించారు. కర్బన ఉద్గారాలను తగ్గించడానికి మరియు అంతర్జాతీయ ఫోరమ్లలో చేసిన వాగ్దానాలను నెరవేర్చడానికి ఇంధన పరివర్తన మాత్రమే మార్గం అని ఆయన అన్నారు. ఆంధ్రప్రదేశ్, కేరళ, మధ్యప్రదేశ్, ఉత్తరాఖండ్ వంటి కొన్ని రాష్ట్రాలు ఇప్పటికే ఇటువంటి కమిటీలను ఏర్పాటు చేశాయని కేంద్రమంత్రి తెలిపారు.
ఇంధన పరివర్తన కోసం రాష్ట్రాలు మరియు కేంద్ర పాలిత ప్రాంతాలు బహుముఖ మార్గాల్లో కలిసి పనిచేయాలని శ్రీ సింగ్ హైలైట్ చేశారు. దేశంలో నానాటికీ పెరుగుతున్న విద్యుత్ డిమాండ్కు అనుగుణంగా విద్యుత్ ఉత్పత్తి మిశ్రమానికి రెన్యూవబుల్స్  జోడించడం మొదటి ట్రాక్ అని ఆయన అన్నారు. రెండవ ట్రాక్లో ఇంధన సామర్థ్యానికి ప్రోత్సాహం ఉంటుందని, మూడవది బయోమాస్ మరియు గ్రీన్ హైడ్రోజన్ను ఎక్కువగా ఉపయోగిస్తుందని ఆయన అన్నారు. ఈ విషయాలపై మనమందరం సమిష్టిగా కృషి చేస్తే మన లక్ష్యాలను సాధించడమే కాకుండా, కొత్త ఉద్యోగాలను సృష్టించడం, అభివృద్ధిని వేగవంతం చేయడం మరియు అంతిమంగా దేశంలోని ప్రతి పౌరుడికి ప్రయోజనం చేకూరుస్తుందని ఆయన అన్నారు.
వ్యవసాయ రంగంలో డీజిల్ వినియోగాన్ని పరిమితం చేయడం ద్వారా 2024 నాటికి వ్యవసాయంలో జీరో డీజిల్కు రాష్ట్రాలు కృషి చేయాలని మంత్రి కోరారు. ఈ విషయంలో, పిఎం-కుసుమ్ పథకం కింద ప్రత్యేక వ్యవసాయ ఫీడర్ల కోసం సౌరశక్తిని స్వీకరించడానికి ఆర్డిఎస్ఎస్  ద్వారా ఆర్థిక సహాయం పొందవచ్చు.
2005 స్థాయితో పోలిస్తే 2030 నాటికి 45% ఉద్గార తీవ్రత తగ్గింపును విజయవంతంగా అమలు చేయడంలో రాష్ట్ర ప్రభుత్వాల పాత్ర ముఖ్యమైనదని శ్రీ సింగ్ నొక్కి చెప్పారు.
ప్రధాన మంత్రి కార్యాలయం
గణతంత్ర దినోత్సవం నేపథ్యంలో ప్రజలకు ప్రధాని శుభాకాంక్షలు
గణతంత్ర దినోత్సవం నేపథ్యంలో ప్రధానమంత్రి శ్రీ నరరేంద్ర మోదీ ప్రజలకు శుభాకాంక్షలు తెలిపారు.
ఈ మేరకు ఒక ట్వీట్ ద్వారా ఇచ్చిన సందేశంలో:
“దేశ ప్రజలందరికీ గణతంత్ర దినోత్సవ శుభాకాంక్షలు.. స్వాతంత్య్ర అమృత మహోత్సవాల నేపథ్యంలో ఈ ఏడాది వేడుకలు మనకెంతో ప్రత్యేకం. అసమాన త్యాగాలు చేసిన స్వాతంత్ర్య సమరయోధుల కలల సాకారానికి మనమంతా ఐక్యంగా ముందడుగు వేద్దాం... శుభాభినందనలు. నా సోదర భారతీయులందరికీ మరోసారి గణతంత్ర దినోత్సవ శుభాకాంక్షలు!” అని ప్రధానమంత్రి పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
205.22 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 3.92 కోట్లకు పైగా టీకా మొదటి డోసులు
దేశవ్యాప్త క్రియాశీల కేసుల సంఖ్య 1,36,478
గత 24 గంటల్లో నమోదయిన కొత్త కేసులు 19,893
ప్రస్తుత రికవరీ రేటు 98.50%
వారపు పాజిటివిటీ రేటు 4.64%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 205.22 కోట్ల  డోసులను అధిగమించింది. 2,72,07,336 సెషన్ల ద్వారా ఇది సాధ్యమైంది.
12-14 ఏళ్ల వారికి కొవిడ్-19 టీకాల కార్యక్రమం 2022 మార్చి 16 నుంచి ప్రారంభమైంది. అప్పటి నుంచి ఇప్పటి వరకు 3.92 కోట్లకు పైగా  టీకా మొదటి డోసులను వీరికి ఇచ్చారు. 18-59 సంవత్సరాల వారికి ముందు జాగ్రత్త టీకాలను 2022 ఏప్రిల్ 10వ తేదీ నుంచి ఇస్తున్నారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
10412237
|
|
రెండో డోసు
|
|
10092108
|
|
ముందు జాగ్రత్త డోసు
|
|
6391525
|
|
ఫ్రంట్లైన్ సిబ్బంది
|
|
మొదటి డోసు
|
|
18431226
|
|
రెండో డోసు
|
|
17674525
|
|
ముందు జాగ్రత్త డోసు
|
|
12391832
|
|
12-14 ఏళ్ల వారు
|
|
మొదటి డోసు
|
|
39226460
|
|
రెండో డోసు
|
|
28277362
|
|
15-18 ఏళ్ల వారు
|
|
మొదటి డోసు
|
|
61264752
|
|
రెండో డోసు
|
|
51228469
|
|
18-44 ఏళ్ల వారు
|
|
మొదటి డోసు
|
|
559649322
|
|
రెండో డోసు
|
|
509307866
|
|
ముందు జాగ్రత్త డోసు
|
|
27624044
|
|
45-59 ఏళ్ల వారు
|
|
మొదటి డోసు
|
|
203710113
|
|
రెండో డోసు
|
|
195396195
|
|
ముందు జాగ్రత్త డోసు
|
|
18061558
|
|
60 ఏళ్లు పైబడినవారు
|
|
మొదటి డోసు
|
|
127455852
|
|
రెండో డోసు
|
|
122111015
|
|
ముందు జాగ్రత్త డోసు
|
|
33544947
|
|
ముందు జాగ్రత్త డోసులు
|
|
9,80,13,906
|
|
మొత్తం డోసులు
|
|
2,05,22,51,408
దేశవ్యాప్త క్రియాశీల కేసుల సంఖ్య 1,36,478. మొత్తం పాజిటివ్ కేసుల్లో ఇది 0.31 శాతం.
భారతదేశ రికవరీ రేటు 98.50 శాతంగా ఉంది. గత 24 గంటల్లో 20,419 మంది రోగులు కోలుకున్నారు. దీంతో, కోలుకున్న రోగుల సంఖ్య  4,34,24,029 కి పెరిగింది.
గత 24 గంటల్లో 19,893 కొత్త కేసులు నమోదయ్యాయి.
గత 24 గంటల్లో మొత్తం 4,03,006 పరీక్షలు చేశారు. దేశవ్యాప్తంగా ఇప్పటివరకు 87.67 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 4.64 శాతంగా, రోజువారీ పాజిటివిటీ రేటు 4.94 శాతంగా నమోదయ్యాయి.
గ్రామీణాభివృద్ధి మంత్రిత్వ శాఖ
'గరీబ్ కల్యాణ్ రోజ్గార్ అభియాన్'లో భాగంగా చురుగ్గా నిర్మాణ పనులు
- ఇప్పటి వరకు 85,000 పైగా నీటి సంరక్షణ నిర్మాణాలు మరియు 2.63 లక్షలకు పైగా గ్రామీణ గృహాల పనులు
- సుమారు 24 కోట్ల మేర పనిదినాల ఉపాధి కల్పించబడింది
- అభియాన్ తొమ్మిదో వారం నాటికి రూ.18,862 కోట్ల వ్యయం
కోవిడ్-19 వ్యాప్తి నేపథ్యంలో గ్రామాలకు తిరిగి వచ్చే వలస కార్మికులకు మరియు గ్రామీణ ప్రాంతాల్లో ప్రభావితమైన పౌరులకు తగిన ఉపాధి మరియు జీవనోపాధి అవకాశాలను పెంపొందించేందుకు కేంద్ర ప్రభుత్వం 'గరీబ్ కల్యాణ్ రోజ్గార్ అభియాన్'  ప్రారంభించింది. బీహార్, జార్ఖండ్, మధ్య ప్రదేశ్, ఒడిశా, రాజస్థాన్, ఉత్తర ప్రదేశ్ వంటి ఆరు రాష్ట్రాలలో స్వగ్రామాలకు తిరిగి వచ్చిన వలస కార్మికులకు ఉపాధి కల్పించడానికి అభియాన్ మిషన్ మోడ్లో చర్యలను తీసుకుంటోంది. అభియాన్ ఈ రాష్ట్రాల్లోని 116 జిల్లాల్లో జీవనోపాధి అవకాశాలతో స్థానిక గ్రామస్తులను శక్తివంతం చేస్తోంది. 9వ వారం నాటికి మొత్తం 24 కోట్ల పనిదినాల మేర ఉపాధి కల్పించారు. అభియాన్ లక్ష్యాల సాధన కోసం ఇప్పటి వరకు రూ.18,862 కోట్ల నిధులను వ్యయం చేశారు. ఇందులో భాగంగా 85,786 నీటి సంరక్షణ నిర్మాణాలను, 2,63,846 గ్రామీణ గృహాలను, 19,397 పశువుల షెడ్లను, 12,798 వ్యవసాయ చెరువులను, 4,260 కమ్యూనిటీ శానిటరీ కాంప్లెక్స్ల నిర్మాణాలను పెద్ద సంఖ్యలో చేపట్టారు. 6342 పనులను జిల్లా ఖనిజ నిధుల ద్వారా చేపట్టారు. అభియాన్లో భాగంగా 1002 గ్రామ పంచాయతీలకు ఇంటర్నెట్ కనెక్టివిటీని అందించారు, ఘన మరియు ద్రవ వ్యర్థ పదార్థాల నిర్వహణకు సంబంధించిన మొత్తం 13,022 పనులను చేపట్టారు. 31,658 మంది అభ్యర్థులకు కృషి విజ్ఞాన కేంద్రాలు  ద్వారా నైపుణ్య శిక్షణ అందించారు. అభియాన్ ఇప్పటివరకు సాధించిన విజయాన్ని 12 మంత్రిత్వ శాఖలు / విభాగాలు మరియు రాష్ట్ర ప్రభుత్వాల కలయిక ప్రయత్నాలుగా చూడవచ్చు. ఇవి వలస కార్మికులకు మరియు గ్రామీణ వర్గాలకు అధిక మొత్తంలో ప్రయోజనాన్ని చేకూర్చుతున్నాయి. తమతమ స్వస్థలాలలోనే తిరిగి ఉండిపోయేందుకు ఎంచుకునే వారికి ఉద్యోగాలు మరియు జీవనోపాధి కోసం దీర్ఘకాలిక చొరవతో కూడిన వేదిక ఈ అభియాన్ వల్ల సిద్ధమైంది.
ప్రధాన మంత్రి కార్యాలయం
మలేశియాలో పూర్వ కేబినెట్ మంత్రి తున్ డాక్టర్ ఎస్. సేమివేలు కన్నుమూత పట్ల సంతాపాన్ని వ్యక్తం చేసినప్రధాన మంత్రి
మలేశియా లో పూర్వ కేబినెట్ మంత్రి మరియు ప్రవాసి భారతీయ సమ్మాన్ పురస్కారాన్ని అందుకొన్న మలేశియా లోని ఒకటో వ్యక్తి అయినటువంటి తున్ డాక్టర్ ఎస్. సేమి వేలు కన్నుమూత పట్ల ప్రధాన మంత్రి శ్రీ నరేంద్ర మోదీ తీవ్ర దుఃఖాన్ని వ్యక్తం చేశారు.
ప్రధాన మంత్రి ఒక ట్వీట్ లో -
‘‘మలేశియా లో పూర్వ కేబినెట్ మంత్రి మరియు ప్రవాసీ భారతీయ సమ్మాన్ పురస్కారాన్ని అందుకొన్న మలేశియా లోని ఒకటో వ్యక్తి అయినటువంటి తున్ డాక్టర్ ఎస్. సేమి వేలు కన్నుమూశారని తెలిసి దుఃఖిస్తున్నాను. ఆయన కుటుంబాని కి ఇదే హార్దిక సంతాపం. ఓమ్ శాంతి.’’ అని పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 173.59 కోట్లకుపైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 11.02 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ గత ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,73,59,44,160
|
|
అందుబాటులోని నిల్వలు
|
|
11,02,69,507
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 173.59 కోట్లకుపైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 11.02 కోట్లకుపైగా  నిల్వలు అందుబాటులో ఉన్నాయి.
ప్రధాన మంత్రి కార్యాలయం
‘నాగ్ పుర్ మెట్రో ఫేజ్-2’ కు శంకు స్థాపన చేసిన ప్రధాన మంత్రి;‘నాగ్ పుర్ మెట్రో ఫేజ్-1’ ని దేశ ప్రజల కు ఆయన అంకితం చేశారు
ఆయన ఫ్రీడమ్ పార్క్ మెట్రో స్టేశన్ నుండి పార్క్ ఖాప్ రీ మెట్రో స్టేశన్ వరకు మెట్రో రైలు లో ప్రయాణించారు
‘నాగ్ పుర్ మెట్రో ఒకటో దశ’ ను దేశ ప్రజల కు ప్రధాన మంత్రి శ్రీ నరేంద్ర మోదీ ఈ రోజు న అంకితం చేశారు. దీనితో పాటు గా ఖాప్ రీ మెట్రో స్టేశన్ లో ‘నాగ్ పుర్ మెట్రో రెండో దశ’ కు శంకుస్థాపన కూడా చేశారు. ప్రధాన మంత్రి ఖాప్ రీ నుండి ఆటోమోటివ్ స్క్వేర్ వరకు, ఇంకా ప్రజాపతి నగర్ నుండి లోక్ మాన్య నగర్ వరకు మొదటి సారి గా రాక పోకల ను జరిపిన రెండు మెట్రో రైళ్ళ కు ప్రారంభ సూచకం గా ఆకుపచ్చటి జెండా ను చూపెట్టారు. నాగ్ పుర్ మెట్రో లో భాగం గా ఒకటో దశ ను 8650 కోట్ల రూపాయల కు పైచిలుకు వ్యయం తో అభివృద్ధి పరచడం జరిగింది. ఇక రెండో దశ ను 6700 కోట్ల రూపాయల కు పైగా వ్యయం తో అభివృద్ధి పరచడం జరుగుతుంది.
ప్రధాన మంత్రి ఫ్రీడమ్ పార్క్ మెట్రో స్టేశన్ నుండి నాగ్ పుర్ మెట్రో లో ప్రయాణించి, ఖాప్ రీ మెట్రో స్టేశను కు చేరుకొన్నారు. ఫ్రీడమ్ పార్క్ మెట్రో స్టేశన్ లో మెట్రో రైలు ను ప్రయాణించడానికి పూర్వం ప్రధాన మంత్రి నాగ్ పుర్ మెట్రో రైల్ ప్రాజెక్టు ను పరిశీలించారు. అక్కడ ఏర్పాటు చేసినటువంటి ‘సప్ నోం సే బెహ్ తర్’ ప్రదర్శన ను కూడా ఆయన చూశారు. ప్రధాన మంత్రి ఎఎఫ్ సి గేటు దగ్గర తన కోసం ఒక ఇ-టికెటు ను కొనుగోలు చేశారు. విద్యార్థుల తో, పౌరుల తో మరియు అధికారుల తో కలసి రైలు లో ఆయన ప్రయాణించారు. యాత్ర మధ్య లో వారి తో మాట్లాడారు.
ప్రధాన మంత్రి ఒక ట్వీట్ లో -
‘‘నాగ్ పుర్ మెట్రో యొక్క ఒకటో దశ ప్రారంభం సందర్భం లో నాగ్ పుర్ ప్రజల కు నేను అభినందనల ను తెలియజేయదలచాను. రెండు మెట్రో రైళ్ళ కు నేను పచ్చజెండా ను చూపెట్టడం తో పాటు మెట్రో లో ప్రయాణించాను కూడా. ఈ మెట్రో రైలు హాయి గాను, అనుకూలం గాను ఉంది.’’ అని పేర్కొన్నారు.
ప్రధాన మంత్రి కార్యాలయం  ఒక ట్వీట్ లో -
‘‘నాగ్ పుర్ మెట్రో లో ప్రయాణించినప్పుడు, ప్రధాన మంత్రి విద్యార్థుల తో, స్టార్ట్-అప్ రంగానికి చెందిన వారితో మరియు జీవనం లో ఇతర రంగాల కు చెందిన పౌరుల తో మాట్లాడారు.’’ అని తెలిపింది.
ప్రధాన మంత్రి మెట్రో రైలు లో ఖాప్ రీ మెట్రో స్టేశన్ కు చేరుకొన్నప్పుడు ఆయన వెంట మహారాష్ట్ర ముఖ్యమంత్రి శ్రీ ఏక్ నాథ్ శిందే, మహారాష్ట్ర గవర్నరు శ్రీ భగత్ సింహ్ కోశ్యారీ, మహారాష్ట్ర ఉప ముఖ్యమంత్రి శ్రీ దేవేంద్ర ఫడ్ణవీస్ లతో పాటు రహదారి రవాణా మరియు రాజమార్గాల శాఖ కేంద్ర మంత్రి శ్రీ నితిన్ గడ్ కరీ కూడా ఉన్నారు.
పూర్వరంగం
పట్టణ ప్రాంతాల కు సంబంధించిన రాకపోకల క్రాంతి ని తీసుకు వచ్చేటటువంటి ముందడుగు గా అన్నట్టు, ప్రధాన మంత్రి ‘నాగ్ పుర్ మెట్రో ఫేజ్-1’ ని దేశ ప్రజల కు అంకితం చేయడం తో పాటు గా ఖాప్ రీ మెట్రో స్టేశను లో రెండు మెట్రో రైళ్ళ కు ఆకుపచ్చ జెండా ను చూపించి వాటిని బయలుదేరదీశారు. ఆ రెండు రైళ్ల లో ఒకటి ఆరెంజ్ లైన్ లో ఖాప్ రీ నుండి ఆటోమోటివ్ స్క్వేర్ వరకు, ఇంకొకటి ఆక్వా లైన్ లో ప్రజాపతి నగర్ నుండి లోక్ మాన్య నగర్ వరకు రాకపోక లను జరుపుతాయి. నాగ్ పుర్ మెట్రో లో భాగం అయిన ఒకటో దశ ను మొత్తం 8,650 కోట్ల రూపాయల కు పైగా వ్యయం తో అభివృద్ధి చేయడమైంది. ప్రధాన మంత్రి నాగ్ పుర్ మెట్రో యొక్క రెండో దశ కు శంకుస్థాపన ను కూడా చేశారు. రెండో దశ ను 6,700 కోట్ల రూపాయల కు పైగా ఖర్చు తో అభివృద్ధిపరచడం జరుగుతుంది.
https://youtu.be/vr3Sz4TF9lk
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
అవగాహన ఒప్పందంపై  సంతకాలు చేసిన సీఎస్ఐఆర్, ఓఐఎల్
- ఇంధన భద్రత, అధునాతన సాంకేతిక పరిజ్ఞాన పరిశోధనల కొనసాగింపులో
సహకారాన్ని సులభతరమే లక్ష్యంగా ఎంఓయు
‘కౌన్సిల్ ఆఫ్ సైంటిఫిక్ అండ్ ఇండస్ట్రియల్ రీసెర్చ్’  మరియు నవరత్న ఎన్ఓసీ సంస్థ ‘ఆయిల్ ఇండియా లిమిటెడ్’  ఎనర్జీ వాల్యూ చైన్లోని ఎంపిక చేసిన ప్రాంతాలలో సాంకేతిక భాగస్వామ్యాన్ని కొనసాగించేందుకు ఒక సమగ్ర అవగాహన ఒప్పందంపై  సంతకాలు చేశాయి. ఇది సీఎస్ఐఆర్ మరియు ఓఐఎల్ ల్యాబ్ల మధ్య సహకార ఏర్పాటు. ఈ అవగాహన ఒప్పందం పై సీఎస్ఐఆర్ & సెక్రటరీ, డిపార్ట్మెంట్ ఆఫ్ సైంటిఫిక్ అండ్ ఇండస్ట్రియల్ రీసెర్చ్  డీజీ డాక్టర్ ఎన్ కలైసెల్వి మరియు ఓఐఎల్ సంస్థ సీఎండీ డాక్టర్ రంజిత్ రాత్ సంతకాలు చేశారు. ఈ కార్యక్రమంలో ఓఐఎల్ డీ మరియు డీ, ఎండీ, జేఎస్&ఎఫ్ఏ , జేఎస్ఏ, ఎల్ఏ , సీఎస్ఐఆర్ సైంటిఫిక్ డైరెక్టరేట్ అధిపతులు, రెండు సంస్థల నుండి ఇతర సీనియర్ అధికారులు పాల్గొన్నారు. సీఎస్ఐఆర్ ల్యాబ్స్ డైరెక్టర్లు మరియు సీఎస్ఐఆర్ యొక్క ప్రముఖ శాస్త్రవేత్తలు వర్చువల్ మోడ్లో ఈ కార్యక్రమానికి హాజరయ్యారు. ఈ అవగాహన ఒప్పందం ఓఐఎల్ మరియు సీఎస్ఐఆర్ ల్యాబ్ల మధ్య సహకారానికి ఒక అధికారిక ఫ్రేమ్వర్క్ను అందుబాటులో ఉంచుతుంది. ఇంధన భద్రత కోసం అధునాతన సాంకేతిక పరిజ్ఞానాలలో పరిశోధనను కొనసాగించేందుకు సహకారాన్ని సులభతరం చేయడం ఈ ఎంఓయూ లక్ష్యం.
ఒప్పందంలో భాగంగా ఉమ్మడి ఆర్&డీ కార్యకలాపాలు మరియు సాంకేతిక భాగస్వామ్యం కోసం గుర్తించబడిన ప్రాథమిక ప్రాంతాలు:
• హైడ్రోకార్బన్ అన్వేషణలో కొత్త సరిహద్దు ప్రాంతాలు;
• అప్స్ట్రీమ్ మరియు డౌన్స్ట్రీమ్ కార్యకలాపాలు;
• కొత్త మరియు పునరుత్పాదక శక్తి, బ్యాటరీలు/ నిల్వ వ్యవస్థలు;
• ఆకుపచ్చ మరియు పునరుత్పాదక హైడ్రోజన్ / బయోహైడ్రోజన్ 
• పర్యావరణ కాలుష్యం మరియు బయోరిమిడియేషన్ తగ్గించడం
• ముడి చమురు బురదతో సహా వ్యర్థ జలాలు మరియు వ్యర్థ బురద నుండి చమురు వేరు మరియు రికవరీతో సహా వ్యర్థ చికిత్స;
• తుప్పు తనిఖీ మరియు తుప్పు పూతలు;
• ఆయిల్ ఫీల్డ్ వాటర్ నుండి లిథియం మరియు అరుదైన భూమి మూలకాలను వెలికితీయడం;
• స్ట్రాండ్డ్ సహజ వాయువు అణువులకు ఇంధనం; మరియు
• డీకార్బనైజేషన్ మరియు నికరంగా సున్నా కాలుష్యం లక్ష్యాలు అందుకోవడం
ఈ సందర్భంగా డాక్టర్ రంజిత్ రాత్ మాట్లాడుతూ, “ఐఐపీ మరియు ఎన్ఈఐఎస్టీ వంటి సీఎస్ఐఆర్ ల్యాబ్లతో ఓఐఎల్ సుదీర్ఘ అనుబంధాన్ని కలిగి ఉంది. గతంలో నుంచి కలిసి పని చేస్తోంది. సీఎస్ఐఆర్ యొక్క అన్ని ల్యాబ్ల సహకారం కోసం ప్రస్తుత ఒప్పందం గేట్వేని తెరుస్తుంది. ఓఐఎల్ ఒక సమీకృత ఇంధన కంపెనీ అయినందున, వాటాదారులకు విలువను అందించే గ్లోబల్ ఉనికితో శక్తి విలువ గొలుసులో సాంకేతికత స్వీకరణ పరంగా ముందంజలో ఉండాలని భావిస్తోంది. మిషన్ మోడ్లో ఈ లక్ష్యాలను సాధించడానికి సీఎస్ఐఆర్ సహకారం ఉత్ప్రేరక పాత్ర పోషిస్తుంది.” అని అన్నారు. సీఎస్ఐఆర్ డీజీ మాట్లాడుతూ " సీఎస్ఐఆర్ అనేది అత్యాధునిక ఆర్&డీలో నిమగ్నమై ఉన్న ఒక ప్రీమియర్ ఆర్&డీ సంస్థ మరియు సరిహద్దు ప్రాంతాలలో సైన్స్ అండ్ టెక్నాలజీలో సాంకేతికతలు & ఉత్పత్తులను అభివృద్ధి చేస్తోంది. సీఎస్ఐఆర్ పారిశ్రామిక ఆర్&డీలో దాని సామర్థ్యాలు మరియు సమర్థతకు ప్రసిద్ధి చెందింది. అందువల్ల, ఈ సహకారం పరస్పరం లాభదాయకంగా ఉండటమే కాకుండా దీర్ఘకాలంలో దేశానికి మరియు సామాన్యులకు ప్రయోజనకరంగా ఉంటుంది.” అన్నారు. శిక్షణ మరియు నైపుణ్యాభివృద్ధి ద్వారా సామర్థ్యపెంపుదలకు కృషి చేసేందుకు రెండు సంస్థలు కూడా అంగీకరించాయి. ఓఐఎల్ సస్టైనబుల్ డెవలప్మెంట్ గోల్స్, ఆస్పిరేషనల్ డిస్ట్రిక్ట్లు, రూరల్ డెవలప్మెంట్, ప్రభుత్వ మిషన్లు/ ఇనిషియేటివ్లు మొదలైన వాటిని సాధించడానికి కార్పొరేట్ సోషల్ రెస్పాన్సిబిలిటీ  ఫండింగ్ సపోర్టును అందించడాన్ని కూడా పరిశీలిస్తుంది.
<><><><>
(Visitor Counter : 100
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 220.66 కోట్ల డోసులు  అందించారు
గత 24 గంటల్లో 1,282 డోసులు అందించారు
దేశవ్యాప్త క్రియాశీల కేసుల సంఖ్య 8,115
మొత్తం కేసుల్లో క్రియాశీల కేసులు 0.02%
ప్రస్తుత రికవరీ రేటు 98.80%
గత 24 గంటల్లో 1,308 మంది కోలుకున్నారు. దీంతో, కోలుకున్నవారి మొత్తం సంఖ్య 4,44,46,514 కు పెరిగింది.
గత 24 గంటల్లో 756 కొత్త కేసులు నమోదయ్యాయి.
రోజువారీ పాజిటివిటీ రేటు 0.63%
వారపు పాజిటివిటీ రేటు 0.71%
గత 24 గంటల్లో చేసిన 1,19,623 కొవిడ్ పరీక్షలతో కలిపి ఇప్పటివరకు 92.94 కోట్ల పరీక్షలు చేశారు.
రక్షణ మంత్రిత్వ శాఖ
వైడి 12653  ప్రారంభం
ఎండిఎల్ నిర్మిస్తున్న పి 17 ఎకు చెందిన ఐదవ స్టెల్త్ ఫ్రిగేట్ ను ఆదివారం నాడు ఎన్డబ్ల్యుడబ్ల్యు  అధ్యక్షురాలు శ్రీమతి చారు సింగ్ ప్రారంభించారు. ఈ నౌకకు తరగిరి అని నామకరణం చేశారు. కేంద్ర హోం వ్యవహారాల మంత్రిత్వ శాఖ 11 సెప్టెంబర్ 2022ను అధికారిక సంతాపదినంగా జారీ చేసిన నోటిఫికేషన్కు అనుగుణంగా ఈ కార్యక్రమం కేవలం సాంకేతిక ప్రారంభంగా ప్రారంభించారు. ఇది సముద్రపు ఆటుపోట్లపై ఆధారపడిన అంశం కావడంతో ఈ కార్యక్రమంలో మార్పు సాధ్యం కాదు. ఈ కార్యక్రమానికి పశ్చిమ నావల్ కమాండ్కు చెందిన ఫ్లాగ్ ఆఫీసర్ కమాండింగ్-ఇన్-చీఫ్ వైస్ అడ్మిరల్ అజేంద్ర బహదూర్ సింగ్ ముఖ్య అతిథిగా హాజరవ్వగా, యుద్ధనౌకల ఉత్పత్తి& ఆర్జన కంట్రోలర్ వైస్ అడ్మిరల్ కిరణ్ దేశ్ముఖ్, భారతీయ నావికా దళానికి చెందిన ఇతర సీనియర్ అధికారులు, రక్షణ మంత్రిత్వ శాఖ అధికారులు ఈ ప్రారంభ కార్యక్రమానికి హాజరైన విశిష్ట అతిథుల్లో ఉన్నారు.
వార్షిప్ డిజైన్ బ్యూరో , ఎండిఎల్ బృందాలు గతంలో అనేక సంప్రదాయక నౌకలను ప్రారంభించి, తమ నైపుణ్యాలను మరింత మెరుగుపరుచుకుని, తమదైన శైలిలో మరొక పాంటూన్  తోడ్పాటుతో మరొక ప్రారంభకార్యక్రమాన్ని నిర్వహించారు. తరగిరిని భారతీయ నావికాదళానికి బట్వాడా చేయడానికి ముందు యంత్రసామాను అమర్చే కార్యకలాపాల కోసం ఎండిఎల్ వద్దనున్న తన రెండు సోదర నౌకలను చేరుకోనుంది.
ఎండిఎల్, జిఆర్ఎస్ఇ వద్ద ఏడు పి 17ఎ యుద్ధనౌకల నిర్మాణం వివిధ దశల్లో ఉంది. స్టెల్త్ ఫ్రిగేట్ల  వంటి ముఖ్యమైన, సంక్లిష్టమైన నౌకలను దేశీయంగా నిర్మించడం అనది నౌకా నిర్మాణ రంగంలో దేశాన్ని ఉన్నత పీఠానికి చేర్చింది. ఇది ఆర్ధికాభివృద్ధి, భారతీయ ఓడరేవులకు ఉపాధికల్పనకు, వాటి ఉప- కాంట్రాక్టర్లు, అనుబంధ పరిశ్రమకు పనిని కల్పించే అదనపు ప్రయోజనాలను అందిస్తుంది. అదనంగా, ప్రాజెక్టు 17 ఎ ఆర్డర్లలో 75 శాతాన్ని ఎంఎస్ఎంఇలు సహా దేశీయ సంస్థలకు ఇవ్వడం ద్వారా ఆత్మనిర్భర్ భారత్ కోసం దేశ ఆశయాన్ని బలోపేతం చేస్తోంది.
ఈ సందర్భంగా మాట్లాడుతూ, యుద్ధనౌకల నిర్మాణంలో స్వావలంబన అన్న జాతి ఆశయాన్ని సాకారం చసిన మజాగాన్ డాక్ షిప్బిల్డర్స్ లిమిటెడ్ను, వార్షిప్ డిజైన్ బ్యూరోను, ఇతర నావిదళాలను పశ్చిమ నావల్ కమాండ్ ఎఫ్ఒసి-ఐఎన్-సి అయిన వైస్ అడ్మిరల్ అజేంద్ర బహదూర్ సింగ్ కొనియాడారు. నీలి సముద్రపు జలాల్లోకి ప్రవేశించినప్పుడు తరగిరి ఖచ్చితంగా భారత నావికాదళానికి విశిష్ఠ బలాన్ని జోడిస్తుందని ఆయన అన్నారు.
హోం మంత్రిత్వ శాఖ
శక్తివంతమైన గ్రామం కార్యక్రమం
అరుణాచల్ ప్రదేశ్, హిమాచల్ ప్రదేశ్, సిక్కిం, ఉత్తరాఖండ్, రాష్ట్రాలు, లడఖ్ కేంద్రపాలిత ప్రాంతం ఉత్తర సరిహద్దుకు ఆనుకుని ఉన్న 19 జిల్లాల్లోని 46 బ్లాకుల్లోని ఎంపిక చేసిన గ్రామాల సమగ్ర అభివృద్ధి కోసం 2023 ఫిబ్రవరి 15న కేంద్ర ప్రాయోజిత పథకంగా వైబ్రంట్ విలేజెస్ ప్రోగ్రామ్ ని ప్రభుత్వం ఆమోదించింది.
టూరిజం, సాంస్కృతిక వారసత్వం, నైపుణ్యాభివృద్ధి, వ్యవస్థాపకత, వ్యవసాయం/హార్టికల్చర్తో సహా సహకార సంఘాల అభివృద్ధి, ఔషధ మొక్కలు/మూలికల పెంపకం మొదలైన వాటి ద్వారా జీవనోపాధికి అవకాశాల కల్పన కోసం ఎంపిక చేసిన గ్రామాలలో జోక్యానికి సంబంధించిన కేంద్రీకృత రంగాలను ఈ కార్యక్రమం ప్రతిపాదించింది. అనుసంధానం లేని గ్రామాలకు రోడ్డు కనెక్టివిటీని అందించడం, గృహాలు, గ్రామ మౌలిక సదుపాయాలు, పునరుత్పాదక శక్తి, టెలివిజన్, టెలికాం కనెక్టివిటీతో సహా ఇంధనం వంటివి కూడా ఉన్నాయి. ఎంపిక చేసిన గ్రామాల్లో ప్రజలు ఉండేందుకు తగిన ప్రోత్సాహకాలను కల్పించడం ఈ కార్యక్రమం లక్ష్యం.
అన్ని జనాభా లెక్కల గ్రామాలు/పట్టణాలు, సెమీ అర్బన్, పట్టణ ప్రాంతాలలో 0-10 కి.మీ పరిథిలో ఉంటాయి. 16 రాష్ట్రాలు, 2 యుటీ లలో అంతర్జాతీయ సరిహద్దు  వద్ద ఉన్న మొదటి నివాసం నుండి దూరం  భూ సరిహద్దులకు ఆనుకుని, రహదారి, వంతెనలు, ఆరోగ్యం, విద్య, వ్యవసాయం, క్రీడలు, త్రాగునీటికి సంబంధించిన అవసరమైన మౌలిక సదుపాయాలలో గుర్తించిన ఖాళీల కోసం పనులు/ప్రాజెక్ట్లు, పారిశుద్ధ్యం, అంగన్వాడీ, కమ్యూనిటీ సెంటర్, చిన్న తరహా పరిశ్రమలు మొదలైనవి సరిహద్దు ప్రాంత అభివృద్ధి కార్యక్రమం కింద ఆమోదించారు.
హిమాచల్ ప్రదేశ్లోని కిన్నౌర్, లాహుల్, స్పితి జిల్లాల్లో ఉత్తర సరిహద్దుకు ఆనుకుని ఉన్న బ్లాకుల్లోని ఎంపిక చేసిన గ్రామాలు వీవీపీ పరిధిలోకి వచ్చాయి. చమోలి, ఉత్తరకాశీ, రుద్రప్రయాగ్ జిల్లాల్లో ఉత్తర సరిహద్దుకు ఆనుకుని ఉన్న బ్లాకుల్లోని ఎంపిక చేసిన గ్రామాలు కూడా వీవీపీ పరిధిలోకి వచ్చాయి.
రాజ్యసభలో ఒక ప్రశ్నకు లిఖితపూర్వక సమాధానంలో హోం వ్యవహారాల సహాయ మంత్రి శ్రీ నిసిత్ ప్రమాణిక్ ఈ విషయాన్ని తెలిపారు.